CV-Paja
2025-09-30 11:00 - 13:00 (Europe/Helsinki) | Valtti Valmennus, Elimäenkatu 26, Helsinki, 00510, Finland
Tervetuloa Valtti Valmennuksen CV-pajaan aloittamaan ansioluettelon tekemistä, tai jatkamaan keskeneräistä. Saat työvalmentajan vinkit ja halutessasi myös henkilökohtaista tukea. Työpajassa voit käyttää Valtin pöytätietokoneita, tai tuoda oman kannettavan. Työpajassa on mukana myös kokemusasiantuntija.
Sinun ei tarvitse valmistautua tai ilmoittautua CV-pajaan, vaan voit vain saapua paikalle.

CV-PAJA
2025-10-14 11:00 - 13:00
Valtti Valmennuksen CV-pajassa saat apua CV:n eli ansioluettelon tekemiseen työvalmentajalta sekä kokemusasiantuntijalta. Työpajassa tutustumme osaamispohjaisen CV:n rakentamiseen sekä Canva-ohjelman käyttöön. CV-pajaan ei tarvitse ilmoittautua ennakkoon eikä CV-pajaan osallistuminen vaadi valmennuksessa olemista. Tervetuloa siis mukaan matalalla kynnyksellä!

AVOIMET OVET: Valtti Valmennus ja Ompelimo & Olohuone
2025-10-22 12:00 - 15:30
Niemikotisäätiön työ- ja opintovalmennus yksikkö Valtti Valmennus ja työtoiminnan yksikkö Ompelimo & Olohuone muuttivat uusiin yhteisiin tiloihin kesällä. Sen kunniaksi järjestämme yhteisen avoimien ovien tapahtuman! Tervetuloa tutustumaan Valtti Valmennuksen ja Ompelimo & Olohuoneen palveluihin 22.10. keskiviikkona klo 12-15.30. Yksikkömme löytyvät osoitteesta Kuortaneenkatu 1 (4. kerros).

Kaikki palveluista kiinnostuneet ovat tervetulleet osallistumaan! Tapahtumaan ei tarvitse ilmoittautua ennakkoon.

CV-PAJA
2025-11-25 11:00 - 13:00, 2025-12-09 11:00 - 13:00
Valtti Valmennus järjestää loppu vuodesta vielä kaksi CV-pajaa: 25.11. sekä 9.12. Cv-pajassa saat vinkkejä ja tarvittaessa tukea oman ansioluettelon tekemiseen. Tutustumme työpajassa osaamispohjaisen CV:n eli ansioluettelon tekemiseen ja Canva-ohjelman käyttöön. Ohjaamassa työpajaa on työvalmentajan lisäksi Valtti Valmennuksessa toimiva kokemusasiantuntija Aino.

Työpajat toimivat matalan kynnyksen periaatteella, eikä ennakkoilmoittautumista vaadita. Olet myös lämpimästi tervetullut mukaan, vaikket olisikaan valmennuksessa Valtissa.

Pistetään CV:t yhdessä kuntoon!

CV-PAJA
2025-12-09 11:00 - 13:00
Vuoden 2025 viimeinen CV-paja järjestetään tiistaina 9.12. klo 11-13.
Työpajaan ei tarvitse ilmoittautua ennakkoon, eikä työpajaan osallistuminen vaadi valmennuksessamme olemista. Saat työpajassa vinkkejä mm. osaamispohjaisen CV:n tekemiseen sekä Canva-ohjelman käyttöön. Työpajaa on ohjaamassa työvalmentajan lisäksi kokemusasiantuntija Aino.

Tervetuloa mukaan, matalalla kynnyksellä!

Valtti Valmennuksen ja Ompelimo & Olohuoneen PUUROJUHLA
2025-12-18 12:00 - 15:00
Ompelimo & Olohuone ja Valtti Valmennus järjestävät yhteisen puurojuhlan 18.12. klo 12.00 kaikille ompelijoille sekä valmennuksessamme oleville! Tarjolla on riisipuuroa (VE), jouluista tunnelmaa ja hyvää seuraa Valtti Valmennuksen ja Ompelimo & Olohuoneen tiloissa Kuortaneenkadulla.

Mikäli haluat osallistua tapahtumaan, ilmoitathan ohjaajallesi/valmentajallesi 15.12. mennessä. Tervetuloa!

Takuusäätiön info
2026-02-12 14:00 - 15:00
Mitkä laskut pitäisi maksaa ensiksi? Mikä on maksuhäiriömerkintä? Millaisia palveluita on tarjolla taloushaasteissa? Tervetuloa kuulemaan Takuusäätiön info velka- ja talousasioista!
Info järjestetään Teamsissä ja ilmoittautuneille lähetetään erillinen Teams-kutsu (ilmoittautumiset ke 11.2. mennessä osoitteeseen emma.heikkinen@niemikoti.fi). Infoa voi myös tulla kuuntelemaan paikan päälle Valtti Valmennukseen (Kuortaneenkatu 1).
